|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

***ราโมนส์*** (อังกฤษ: Ramones) เป็นสตูดิโออัลบั้มเปิดตัวของวงพังก์ร็อกสัญชาติอเมริกา ราโมนส์ เปิดตัวในวันที่ 23 เมษายน ค.ศ. 1976 ผ่านทางค่ายไซร์ จุดเริ่มต้นของอัลบั้มนี้เริ่มขึ้นจาก ลิซา โรบินสัน บรรณาธิการของนิตยสารฮิตพาราเดอร์ ได้ชมการแสดงของราโมนส์ในนิวยอร์ก โรมบินสันจึงได้เขียนบทความเกี่ยวกับพวกเขาและได้ติดต่อกับแดนนี ฟีลด์ส เพื่อให้เขามาเป็นผู้จัดการวง ฟีลด์ส ก็ได้ตอบตกลงและโน้มน้าวเคร็ก ลีออน ให้มาเป็นโปรดิวเซอร์ให้กับวง ราโมนส์ได้เริ่มทำการบันทึกเสียงในรูปแบบของเดโม เพื่อหาค่ายเพลงในอนาคต ลีออน ได้ชักชวนเซย์มัวร์ สไตน์ ประธานค่ายไซร์ มารับชมการแสดงของพวกเขา จนในที่สุดในเวลาต่อมาเขาก็ยินดีเซนต์สัญญาบันทึกเสียงผ่านทางค่าย ราโมนส์ ได้เริ่มบันทึกเสียงในเดือนมกราคม ค.ศ. 1976 โดยมีเวลาให้เพียง 7 วัน กับเงินสดสนับสนุน $6,400 เพื่อใช้ในการบันทึกเสียงครั้งนี้ ราโมนส์ได้ใช้เทคนิคเสียงที่คล้ายคลึงกับเดอะบีเทิลส์ บวกกับเทคนิคขั้นสูงที่คิดค้นโดยลีออน

หน้าปกหน้าอัลบั้ม เป็นรูปสมาชิกวงทั้งสี่คนยืนพิงผนังอิฐในนิวยอร์ก ซึ่งถูกถ่ายขึ้นโดย โรเบอร์ทา เบย์ลีย์ จากนิตยสารพังก์ ด้วยงบประมาณที่ค่ายเพลงให้สำหรับทำหน้าปกหน้าเพียง 125 ดอลลาร์เท่านั้น แต่มันกลับกลายเป็นหนึ่งในอัลบั้มที่ถูกนำมาเลียนแบบมากที่สุดตลอดกาล ส่วนปกหลังเป็นหัวเข็มขัดรูปนกอินทรี พร้อมกับรายละเอียดต่างๆ 

ภายหลังอัลบั้มนี้ได้ถูกจำหน่ายออกไป กลับไม่ประสบความสำเร็จ ด้วยการไม่ติดอันดับชาร์ตบนๆ จนราโมนส์ได้ใช้การทัวร์คอนเสิร์ต เพื่อกระตุ้นยอดจำหน่าย โดยส่วนมากมักแสดงสดในสหรัฐอเมริกา และก็มีสองครั้งในอังกฤษ

เนื้อหาหลักของอัลบั้มพูดถึง ความรุงแรง สารเสพติด ปัญหาความสัมพันธ์ ความตลก และลัทธินาซี โดยมีซิงเกิลเปิดอัลบั้ม คือ "Blitzkrieg Bop" ที่ถือว่าเป็นเพลงที่ได้รับการจดจำมากที่สุดของวง ซิงเกิลส่วนใหญ่ในอัลบั้มใช้จังหวะที่เร็ว (uptempo) ด้วยจังหวะของหลายเพลงมีอัตราเฉลี่ยที่ 160 บีตส์ต่อนาที และเพลงส่วนใหญ่มักสั้นๆ คือเพียง 1 นาทีครึ่งจนถึง 2 นาทีเท่านั้น โดยซิงเกิล "I Don't Wanna Go Down to the Basement" เป็นซิงเกิลที่ยาวที่สุดของอัลบั้มนี้ (2.35 นาที) ราโมนส์ยังมีการโคเวอร์เพลงของคริส มอนเทซ ในซิงเกิล "Let's Dance"

อัลบั้ม *ราโมนส์* ติดอันดับ 111 บนบิลบอร์ด 200 ซึ่งไม่ประสบความสำเร็จทางพาณิชย์เลย แต่ก็ได้รับคำชมมากมายจากนักวิจารณ์ที่มีชื่อเสียง จนในเวลาต่อมาก็ได้ยกย่องเป็นการบันทึกเสียงที่ทรงอิทธิพลอย่างสูง และได้รับยกย่องอันทรงเกียรติมากมาย ทั้ง การติดท็อปในหัวข้อ "50 การบันทึกเสียงพังก์ที่สำคัญที่สุด" ของนิตยสารสปิน ราโมนส์ ได้กลายเป็นแรงบรรดาลใจให้กับวงดนตรีมากมาย เช่น เซ็กซ์พิสทอลส์, บัซซ์คอกส์ และเดอะแคลช รวมไปถึงวงอื่นๆ อีกมากมาย *ราโมนส์* ได้จุดประกายคลื่นพังก์ร็อก ทั้งในสหรัฐอเมริกาและอังกฤษ รวมไปถึงมีอิทธิพลอย่างสูงต่อแนวเพลงร็อก ทั้งแนวกรันจ์ และเฮฟวี่เมทัล อัลบั้มได้ติดอันดับ 33 บนหัวข้อ "500 อัลบั้มที่ยิ่งใหญ่ที่สุดตลอดกาล" โดยนิตยสารโรลลิงสโตนส์ ในปี ค.ศ. 2012 และได้รับการยืนยันยอดจำหน่ายจากสมาคมผู้ประกอบกิจการเพลงของสหรัฐอเมริกา ในระดับทองคำ ในปี ค.ศ. 2014

รายชื่อเพลง
-----------

แผ่นเอ| ลำดับ | ชื่อเพลง | ประพันธ์ | ร้องประสานเสียง | ยาว |
| --- | --- | --- | --- | --- |
| 1. | "Blitzkrieg Bop" | ทอมมี ราโมน, ดี ดี ราโมน | ลีห์ | 2:12 |
| 2. | "Beat on the Brat" | โจอี ราโมน |   | 2:30 |
| 3. | "Judy Is a Punk" | โจอี ราโมน | ลีห์, ทอมมี | 1:30 |
| 4. | "I Wanna Be Your Boyfriend" | ทอมมี ราโมน | ลีห์,ฟรีแมน | 2:24 |
| 5. | "Chain Saw" | โจอี ราโมน | ทอมมี | 1:55 |
| 6. | "Now I Wanna Sniff Some Glue" | ดี ดี ราโมน |   | 1:34 |
| 7. | "I Don't Wanna Go Down to the Basement" | ดี ดี ราโมน, จอห์นนี ราโมน |   | 2:35 |

แผ่นบี| ลำดับ | ชื่อเพลง | ประพันธ์ | ร้องประสานเสียง | ยาว |
| --- | --- | --- | --- | --- |
| 8. | "Loudmouth" | ดี ดี ราโมน, จอห์นนี ราโมน |   | 2:14 |
| 9. | "Havana Affair" | ดี ดี ราโมน, จอห์นนี ราโมน |   | 2:00 |
| 10. | "Listen to My Heart" | ดี ดี ราโมน |   | 1:56 |
| 11. | "53rd & 3rd" | ดี ดี ราโมน |   | 2:19 |
| 12. | "Let's Dance" (โคเวอร์ของคริส มอนเทซ) | จิม ลี |   | 1:51 |
| 13. | "I Don't Wanna Walk Around with You" | ดี ดี ราโมน | ทอมมี | 1:43 |
| 14. | "Today Your Love, Tomorrow the World" | ดี ดี ราโมน |   | 2:09 |
| ความยาวทั้งหมด: | **29:04** |

ชาร์ต
-----

### อัลบั้ม

| ชาร์ต (1976 - 2011) | อันดับposition |
| --- | --- |
| Italian Albums Chart | 67 |
| Swedish Albums Chart | 48 |
| US *Billboard* 200 | 111 |

ยอดจำหน่าย
----------

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United States (RIAA) | Gold | 500,000^ |
| \*ตัวเลขยอดขายขึ้นกับการรับรองอย่างเดียว^ตัวเลขการจัดส่งขึ้นอยู่กับการรับรองเพียงอย่างเดียว |

อ้างอิง
-------

1. ↑  Leigh 2009, p. 138.
2. ↑  "500 Greatest Albums of All Time: Ramones, 'Ramones'". *Rolling Stone*. คลังข้อมูลเก่าเก็บจากแหล่งเดิมเมื่อ 2016-07-22. สืบค้นเมื่อ 28 September 2016.
3. ↑  "RIAA - Gold & Platinum". *RIAA.com*. Recording Industry Association of America. เก็บจากแหล่งเดิมเมื่อ 2014-06-07. สืบค้นเมื่อ 2014-06-07.
4. ↑  "Italian Albums Chart - June 9, 2011".
5. ↑  "Swedish Albums Chart - September 7, 1976".
6. ↑  "American album certifications – Ramones – Ramones". Recording Industry Association of America.